*******Srednja medicinska škola Slavonski Brod*

*Vatroslava Jagića 3A*

*35 000 Slavonski Brod*

**ZAKLJUČCI**

**sa 61.sjednice Školskog odbora održane dana 06. 03. 2017.godine s početkom u 13.00 sati**

**(9. sjednica u šk.g.2016/2017.)**

**AD 1.)** Zapisnik s prethodne sjednice usvojen jednoglasno, bez primjedbi.

**AD 2.)** Ravnateljica upoznaje članove Školskog odbora sa Zapisnikom o nadzoru prosvjetne inspekcije obavljenom 17.11.2016. godine i 21.02.2017. godine. Nadzor je obavila viša prosvjetna inspektorica Jasna Galić-Minarik, po podnesku Tamare Miljević koji sadržava prigovor na rad ravnateljice.

**AD 3.)** Vezano uz izradbu i obranu završnog rada u zanimanju primanja asistentica/asistent došlo je do promjene datuma, te je donesena odluka o izmjeni i dopuni Vremenika.

**AD 4.)** Ravnateljica upoznaje Školski odbor da je dr.med. Nevenka Janđik primljena Odlukom ravnatelja do 15 dana i predlaže da se ugovor o djelu produži najduže do 60 dana. Također predlaže da se i ostalim redovnim djelatnicima, kao i vanjskim suradnicima ponovo produži ugovori o radu i ugovori o djelu produže najduže do 60 dana. Čekamo dugo suglasnost Ministarstva znanosti i obrazovanja za raspisivanje natječaja, pa produžavamo ugovore do najduže 60 dana, jer nastavni proces se mora održavati.

Članovi Školskog odbora suglasni su s prijedlogom ravnateljice.

**AD 5.)** Tajnica upoznaje prisutne da zbog promjena Zakona o javnoj nabavi moramo uskladiti Pravilnik o provedbi postupaka nabave bagatelne vrijednosti od 26.3.2015.godine. Brodsko-posavska županija nam je poslala svoj Pravilnik o provedbi postupaka jednostavne nabave, usklađen sa Zakonom, pa smo i mi napravili prema njihovom. Škole ne mogu provoditi samostalno javnu nabavu, bez dogovora s Osnivačem. Ti pravilnici uglavnom prate realizaciju raznih projekata. Usvajanjem ovog Pravilnika prestaje važiti Pravilnik od 26.3.2015.godine.

**AD 6.)** Tajnica upoznaje članove Školskog odbora o Izmjenama i dopunama Statuta Srednje medicinske škole, koje se odnose **na promjenu u izricanju pedagoških mjera** (NN 3/17.) **i o licenci za ravnatelje.** Jednoglasno je usvojen Prijedlog Odluke o izmjenama i dopunama Statuta Srednje medicinske škole, koji se dostavlja Županijskoj skupštini na usvajanje.

**AD 7.)** Tajnica upoznaje članove školskog odbora o prijedlogu dopune djelatnosti Srednje medicinske škole uvođenjem novog programa obrazovanja:

**Obrazovanje odraslih**-stjecanje srednje stručne spreme, prekvalifikacija, usavršavanje i osposobljavanje za zanimanja: - fizioterapeutski tehničar/fizioterapeutska tehničarka

* njegovatelj/njegovateljica

Jednoglasno je donesena Odluka o prijedlogu dopune djelatnosti u Srednjoj medicinskoj školi koja se dostavlja Osnivaču Brodsko-posavskoj županiji radi ishođenja rješenja o sukladnosti osnivačkog akta sa Zakonom, temeljem članka 91. stavak 4. Zakona o odgoju i obrazovanju u osnovnoj i srednjoj školi

(NN 87/08., 86/09., 105/10., 90/11., 16/12., 94/13., 152/14. 7/17.).